钦定古今图书集成/理学汇编/学行典/第023卷 > 皇极经世心易发微四 > 《疾病》
## 钦定古今图书集成/理学汇编/学行典/第023卷 > 皇极经世心易发微四 > 《疾病》

凡占疾病，先察运爻，元为病源，会为医人，运为本身，
世为药饵，运数最喜生旺，忌嫌落空困耗者，其病沈
重，进退不一。元空，病证不一，会空无好医人。运空天
数不顺。世空病难痊可。世生运，服药有功，不久自愈。
世克运，药不投病，服之罔效。运生世，身体虚弱，目下
难愈。运克世，病不伤命，迟迟而可。运克会，医人无力。
会克运，用药有差，反致加病；会世克运，十死一生。四
位见贵局，则逢良医，或师巫有救，数逢空缺，则药不
投病。七与十乃是阴阳极数，不可在身，又不可重见忌见土木克身，盖木为棺，土为冢也。最嫌回头、沐浴、
关门沐浴二煞，号为追魂星，四喜及亡神俱为扛尸
煞，有此三星，必死无疑。如此星逢空亦可救，如零上
有天贵禄马，应日即安无事，其病证亦在运世看之。